EkBass/fiwiki-20250220-pages-articles huggingface dataset:
Takamaa (talous)

Takamaa ()Facta 2001, WSOY 1981–1987. on aiemmin käytetty nimitys rannikon asutuksen vaikutuspiiriin kuuluneista sisämaan alueista. Takamaa oli rannikkoseudun tarvitsemien ja tuottamien tavaroiden ja palvelujen hankinta- ja kulutusalue.Uusi tietosanakirja, Tietosanakirja oy 1960–1966. Aikoinaan puhuttiin esimerkiksi sataman takamaasta. Nykyisin tällaisesta keskuspaikkakunnan vaikutusalueesta käytetään nimitystä talousalue. ==Lähteet== Luokka:Taloushistoria Luokka:Talousmaantiede
Occamismi

Occamismi on nimitys, joka on annettu Vilhelm Occamilaisen filosofiselle ja teologiselle ajattelulle ja häntä seuranneelle koulukunnalle. == Filosofia == Occamistisen ajattelun keskeinen piirre oli nominalistinen ontologinen minimalismi, terminismi, jonka mukaan universaaleilla ei ollut todellista olemassaoloa, vaan ne olivat olemassa ainoastaan ihmisten mielissä. Seurauksena kaiken tieteen tutkimuskohteena olivat ennen kaikkea käsitteet ja näitä käsitteitä ilmaisevat sanat. Kanta liittyi keskiajan universaalikiistaan. Koska vain partikulaarit eli yksilöoliot olivat olemassa, tiedon hankkimisen keskeisin menetelmä oli intuitio, ei universaalien abstrahointi todellisuudesta, niin kuin aristoteelisessa ajattelussa. Occamismin mukaan inhimillinen tieto oli näin subjektiivista, eikä peräisin objektiivisesta todellisuudesta. Tämä johti tietoteoreettiseen agnostisismiin. Teologiassa occamismi sisälsi muun muassa Jumalan tahdonvapautta koskevan ajatuksen, jonka mukaan Jumala ei tahtonut asioita siksi, että ne ovat hyviä, vaan asiat ovat hyviä siksi, että Jumala on tahtonut ne. Martti Luther sai paljon vaikutteita occamismista. Matthew E. Moore on kutsunut nykyfilosofiassa W. V. O. Quinen ja Hilary Putnamin matemaattista realismia occamismiksi, ja lukenut sen keskeisiksi osiksi ontologisen minimalismin ohella muun muassa empirismin ja naturalismin. == Filosofeja == * Vilhelm Occamilainen (n. 1285–1349) * Jean Buridan (k. 1358/9) * Nicholas Oresme (k. 1382) * Albertus Saksilainen (k. 1390) == Lähteet ==
Asumakartano

Asumakartano tarkoitti aiemmin aatelisen omistamaa veroista vapautettua säteritilaa ja erityisesti tilan asuinrakennusta. Säterin omistajalla oli velvollisuus ylläpitää asuinrakennusta säterivapauden menettämisen uhalla. Asuinrakennuksen tuli lisäksi olla omistajansa yhteiskunnallisen aseman ja arvon mukainen.Otavan iso tietosanakirja, Otava 1960–1965. ==Lähteet== Luokka:Suomen asutus- ja yhteiskuntahistoria
Bad Ischl

Bad Ischl on kylpyläpaikkana tunnettu vajaan 15 000 asukkaan kaupunki Ylä- Itävallassa. == Maantiede == Bad Ischl sijaitsee noin 4 km Salzburgista kaakkoon, Traun- ja Ischler Ache-jokien yhtymäkohdassa. Alueella on rikki-, jodi- ja suolapitoisia lähteitä. Kunnan kokonaispinta-alasta yli 70 % on metsää ja 7,9 % maatalouskäytössä. == Historia == Bad Ischl mainitaan asiakirjoissa ensimmäisen kerran vuonna 1262. Kylpylätoiminta alkoi siellä 1800-luvun alkupuolella. Se oli monien tunnettujen säveltäjien, kuten Johann Straussin, Franz Leharin ja Johannes Brahmsin kesäkoti, mutta myös monet muut muusikot vierailivat siellä säännöllisesti. Paikannimi muutettiin Ischlestä Bad Ischleksi vuonna 1906, ja vuonna 1940 siitä tuli kaupunki. == Kulttuuri == === Tapahtumat === * Operettifestivaali * Blues-festivaali * Amerikkalaisen musiikin festivaali === Nähtävyydet === Museot * Valokuvamuseo * Perhemuseo * Bad Ischlen museo, entisessä Hotelli Itävallassa * Villa Lehár, Franz Lehárin entinen koti * Ischlerbahn-museo Uskonnolliset rakennukset * St. Nicholasin kirkko * Protestanttien kirkko Rakennukset * entinen Hotelli Elizabeth * entinen Hotelli Posti * kokous- ja teatteritalo * Lehár-teatteri * uusi kylpylä * vuonna 1895 rakennettu posti Monumentit * Franz-Karlin suihkulähde * Hasner-monumentti * Maximilian-suihkulähde * Lehár-monumentti * Rudolph- muistomerkki * Franz Wirerin monumentti Muut * Hohenzollern-vesiputous * Wildenstein-linna * Sophie Esplanade == Liikenne == Bad Ischlen rautatieasema sijaitsee kaupungin keskustassa lähellä kylpylää. Siellä kulkee myös monia linja-autoja, joiden päätepysäkki Bad Ischle on. == Koulutus == Bad Ischlessä on viisi oppilaitosta: * Liiketalous- ja kauppakorkeakoulu * Kauppakoulu * Bad Ischlen matkailu-alan koulu * Bad Ischlen lukio * Bad Isclen musiikkikoulu == Tunnettuja asukkaita == * Helmut Berger, näyttelijä * Oscar Strauss, säveltäjä * Leo Perutz, kirjailija * Leopold Hasner von Artha, poliitikko * Karbus Heinz, arkkitehti * Wolfgang Loitzl, mäkihyppääjä == Lähteet == == Aiheesta muualla == *Kaupungin virallinen nettisivu Luokka:Ylä-Itävallan kaupungit
Timo Ernamo

Timo Ernamo (s. 1958) on suomalainen kirjailija, suomentaja ja kustantaja, joka on kustantanut etenkin koti- ja pohjoismaista kirjallisuutta.Timo Ernamo Mukkula Kirjailijagalleria Ernamo oli yksi Liken perustajista. Vuodesta 2002 alkaen hän on työskennellyt WSOY:ssä, Johnny Kniga-yksikössä.Timo Ernamo WSOY:lle M&M; 2002 Ernamo on kirjoittanut ylioppilaaksi Raumalla Aronahteen lukiosta 1977. Hän aloitti opinnot Helsingin yliopistossa saman vuoden syksyllä. Kustannusalalle hän kulkeutui lähinnä musiikin ja ohjelmatoiminnan kautta. Ernamo toimi pitkään yliopiston tiedekuntahallinnon tehtävissä, kunnes 1990 ryhtyi päätoimiseksi kustantajaksi. Hän on toiminut muun muuassa Jaakko Heinimäen, Tapio Koivukarin, Karin Fossumin, Erlend Loen, Mikael Niemen, Jo Nesbøn, Jan Guilloun, Jonas Gardellin ja Vigdís Grímsdottirin kustantajana. Ernamolla on ensimmäisestä avioliitostaan neljä aikuista lasta. Hän on naimisissa kuninkaalliskirjailijana tunnetun Sanna-Mari Hovin kanssa. Hänen sisarensa Tuija Ernamo oli Tampereen teatterin näyttelijä. == Teoksia == *Täysin koulutettu 1988 (ISBN 951-96078-7-0) *Likemiehen vuosikymmen 2007 Ad Libris ISBN 978-951-692-669-1 *Illallisella Pirkko K. Koskinen 2012, yhdessä Sanna-Mari Hovin kanssa ISBN 978-951-0-39237-9 *Ernamon kirjoituksia on lisäksi mm. seuraavissa teoksissa: *Heikkinen-Hillo (toim.): Lammaskaali 2001 *Kustannustoimittajan kirja 2004 *FC Kynä: Futistarinoita 2006 *Juhani Lindholm (toim.): Kyltyyri - Leinolaisia reunamerkintöjä 2017 ===Levytyksiä=== *Deep Brown: Runk & Wank 1997 *Runo & ääni 2002 (kokoelma) ==Tunnustuksia == *Nuoren taiteen Suomi -palkinto 1997 * Haukan ritarikunnan ritariristi 2002 (Islanti) * Norjalais-suomalainen kulttuuripalkinto 2004 * Hedersplattan Norden nr. 3, 2004 * Suomen Kiinteistöliiton hopeinen kunniamerkki 2024 == Lähteet == Luokka:Suomalaiset kirjankustantajat Luokka:Suomalaiset kustannustoimittajat‎ Luokka:Vuonna 1958 syntyneet Luokka:Elävät henkilöt
Horace Walpole

Horatio Walpole, Orfordin 4. jaarli, paremmin tunnettu nimellä Horace Walpole (24. syyskuuta 1717 Lontoo, Ison-Britannian kuningaskunta – 2. maaliskuuta 1797) oli englantilainen taidehistorioitsija, kirjailija ja poliitikko. Hänet muistetaan nykyään Lontoon Strawberry Hillille rakentamastaan huvilasta ja goottilaisesta romaanistaan Otranton linna (1764), jolla oli suuri vaikutus kauhuromantiikalle. == Ura == Horatio Walpole syntyi Robert ja Catherine Walpolen perheeseen. Hänen isänsä Robert Walpole oli kuuluisa whig-poliitikko, josta tuli myös Ison-Britannian pääministeri. Horatio sai kotikasvatuksen, kunnes aloitti Eton Collegessa 1727. Cambridgen King’s Collegeen hän kirjautui maaliskuussa 1735. Hän jätti kuitenkin koulun ennen valmistumistaan vuonna 1738. Yliopiston jälkeen Horace Walpole lähti Euroopan-kierrokselle ystävänsä, runoilija Thomas Grayn kanssa. Walpole palasi Lontooseen 1741, ja hänet valittiin samana vuonna Ison-Britannian parlamenttiin. Hän istui parlamentissa vuoteen 1768 mutta ei kuitenkaan tehnyt merkittävää ura poliitikkona. (Google Books) Walpole hankki vuonna 1749 pienen huvilan Lontoon Twickenhamista. Hän laajensi rakennusta ja sen pihapiiriä kahden ystävänsä kanssa Yrjöjen ajan arkkitehtuurin oppien mukaan. He lisäsivät huvilaan rintavarustuksia ja torneja. He laajensivat myös puutarhaa ja tekivät maisemointia. Rakennus oli antamassa sysäystä uusgotiikan suosiolle englantilaisessa arkkitehtuurissa. Walpole kirjoitti uuden, gotiikkaa edustavan rakennuksensa innoittamana romaanin Otranton linna, jota pidetään usein ensimmäisenä goottilaisena romaanina. Se julkaistiin vuonna 1764. Walpolen kirjalliseen tuotantoon kuuluu myös 3 000 henkilökohtaista kirjettä, joista useimmat on osoitettu englantilaiselle diplomaatille Horace Mannille. Kirjeet ovat yhteiskunnalliselta kannalta merkittäviä, sillä ne kertovat ajan kulttuurista ja tavoista. == Suomennettu tuotanto == * * Otranton linna (lyhyt tekstinäyte), suom. Aune Brotherus, antologiassa Maailmankirjallisuuden kultainen kirja: Englantilaisen kirjallisuuden kultainen kirja, toim. Eino Railo, WSOY 1933 (Englantilaisen kirjallisuuden kultainen kirja, digitoituna Projekti Lönnrotissa (zip)) == Lähteet == == Aiheesta muualla == * Walpolen teoksia Gutenberg-projektin sivuilla. Luokka:Brittiläiset poliitikot Luokka:Englantilaiset kirjailijat Luokka:Goottilaisten romaanien kirjoittajat Luokka:Jaarlit Luokka:Taidehistorioitsijat Luokka:Vuonna 1717 syntyneet Luokka:Vuonna 1797 kuolleet
Helsingin kirjamessut

Helsingin kirjamessut järjestetään vuosittain lokakuussa Helsingin Messukeskuksessa. Tapahtuman järjestää Suomen Messut yhteistyössä Suomen Kustannusyhdistyksen ja Suomen Kirjakauppiasliiton kanssa. Messujen yhteydessä on Antikvaariset kirjamessut, joita on järjestetty lokakuusta 1988 alkaen. Helsingin kirjamessut järjestettiin ensimmäistä kertaa vuonna 2001. Vuonna 2014 messuilla vieraili neljän päivän aikana 78 400 kävijää. Näytteilleasettajia oli 338 ja esiintyjiä yli 1100. Helsingin Kirjamessujen kanssa järjestetään samanaikaisesti Ruoka ja Viini -messut. Vuonna 2018 tapahtumakokonaisuudessa oli 85 600 kävijää. Ennätysvuosi oli 2019, jolloin messuilla vieraili yli 90 000 ihmistä. Vuonna 2020 tapahtuma järjestettiin koronapandemiasta johtuen ainoastaan verkossa. Vuonna 2021 tapahtuma toteutettiin jälleen paikan päällä keräten 52 000 kävijää. == Ohjelmajohtajat == * Doris Stockmann 2001–2003 * Anja Snellman 2003–2006 * Tuula Isoniemi 2007–2010 * Stig-Björn Nyberg 2011–2015 * Jan Erola 2016–2018 * Ronja Salmi 2018–2021 * Ville Blåfield 2022– == Messujen teemat == * 2006: Britannia * 2007: Norja * 2009: Ruotsi * 2010: Ranska * 2011: Viro * 2012: Unkari * 2013: Saksa * 2014: Italia * 2015: Venäjä * 2016: Pohjoismaiden kirjallisuus ja kulttuuri * 2017: Suomi * 2018: Yhdysvallat * 2019: Ranska * 2020: Tulevaisuus * 2021: Dialogi * 2023: Valta * 2024: Tulevaisuus == Lähteet == == Aiheesta muualla == *Helsingin kirjamessut Luokka:Helsingin tapahtumat Luokka:Suomen kirjallisuustapahtumat Luokka:Kirjamessut
Sajansk

Sajansk () on kaupunki Irkutskin alueella Venäjällä. Se sijaitsee Oka-joen varrella 270 kilometriä Irkutskista luoteeseen. Vuoden 2010 väestönlaskennan mukaan kaupungissa asui 40 800 henkeä. Sajanskin taajama on perustettu vuonna 1975. Vuonna 1985 siitä tuli kaupunki. Paikkakunnalla on yksi Venäjän suurimmista kemian tehtaista. Lisäksi on elintarvike- ja rakennustarviketeollisuutta. ==Lähteet== Luokka:Irkutskin alueen kaupungit
Educa-messut

Educa-messut on opetusalan valtakunnallinen koulutustapahtuma. Educa järjestetään vuosittain tammikuussa Helsingin Messukeskuksessa. Tapahtuman järjestää Suomen Messut yhteistyökumppaneinaan Opetusalan Ammattijärjestö OAJ, Suomen Rehtorit ry, Opetushallitus, Opsia ry sekä pedagogiset opettajajärjestöt. Messujen kävijäkohderyhmänä ovat opetus-, kasvatus- ja koulutusalan ammattilaiset, rehtorit, kunta- ja koulutusalan johtajat, opettajat ja opettajaksi opiskelevat. Tapahtuma esittelee näyttelyssään eri opetusalojen oppimateriaalit, opetusvälineet, tietotekniikkaratkaisut sekä alan palvelut. Seminaariohjelmasta vastaa Opetusalan ammattijärjestö. Vuonna 2009 Educa-messuilla vieraili 11 654 alan ammattilaista ja näyttelyyn osallistui 229 yritystä. ==Aiheesta muualla== * Educamessut.fi Luokka:Helsingin tapahtumat Luokka:Messut (tapahtumat)
Otranton linna

Otranton linna () on englantilaisen Horace Walpolen kirjoittama romaani, joka julkaistiin vuonna 1764. Sitä pidetään ensimmäisenä goottilaisena romaanina. Walpole julkaisi ensimmäisen painoksen vuonna 1764 nimellä The Castle of Otranto, A Story. Translated by William Marshal, Gent. From the Original Italian of Onuphrio Muralto, Canon of the Church of St. Nicholas at Otranto. Walpole käytti salanimeä William Marshal ja väitti, että romaani oli käännös italialaisen Onuphrio Muralton käsikirjoituksesta, joka oli painettu Napolissa 1529. Käsikirjoitus oli kertomuksen mukaan löydetty pohjoisenglantilaisen katolisen perheen kirjastosta, ja se perustui vieläkin vanhempaan tarinaan. Toisessa painoksessa Walpole myönsi kirjoittaneensa kertomuksen. Vuoden 1924 painoksessa Montague Summers osoitti, että Walpole oli käyttänyt kertomuksensa osittaisena pohjana historiallisen Sisilian kuninkaan Manfredin tarinaa. Manfred omisti aikoinaan keskiaikaisen linnan Italian Otrantossa. == Lähteet == == Aiheesta muualla == * The Castle of Otranto Gutenberg-projektin sivuilla. * Nummelin, Juri: Suunnaton kypärä putoaa taivaalta. Helsingin Sanomat 28.11.2014. * Soikkeli, Markku: Ritariajan romuluinen kauhuklassikko. Kiiltomato.net 2.3.2015. Luokka:Englantilaiset kauhuromaanit Luokka:Goottilaiset romaanit Luokka:1760-luvun kirjat
Nižneudinsk

Nižneudinsk () on kaupunki Irkutskin alueella Venäjällä. Se sijaitsee Jenisein vesistöön kuuluvan Uda-joen rannalla 506 kilometriä Irkutskista luoteeseen. Kaupunki on Nižneudinskin piirin keskus. Sen kautta kulkee Siperian rata sekä Novosibirskin ja Irkutskin välinen valtatie M53. Asukkaita on 36 999 henkeä (vuonna 2010). Paikkakunta on saanut alkunsa kasakoiden vuonna 1648 perustamasta linnoituksesta. Vuonna 1783 siitä tuli kaupunki ja Irkutskin lääniin kuuluneen kihlakunnan (vuodesta 1822 piirikunnan) keskus. Nižneudinsk oli pitkään lähiseudun pieni kauppapaikka, jonka asukkaat harjoittivat lähinnä maanviljelyä. Nykyään kaupungissa on rautatieliikenteen yrityksiä sekä metsä-, rakennustarvike- ja elintarviketeollisuutta. ==Lähteet== ==Aiheesta muualla== Luokka:Irkutskin alueen kaupungit
Nižneudinskin piiri

Nižneudinskin piiri () on kunnallinen itsehallintoalue Irkutskin alueella Venäjällä. Vuonna 1924 perustetun piirin pinta-ala on 50 000 neliökilometriä. Asukkaita on 74 800 henkeä (vuonna 2009). Seudulla kohoavat Sajanvuoret. Tofalarien asuttama Tofalaria muodostaa puolet pinta-alasta. Suurimmat joet ovat Uda ja Birjusa. Metsävarat ovat huomattavat. Hyötykaivannaisia ovat kulta, lyijy, sinkki, uraani, mangaani, kiille, kivihiili ja timantit. Piiriin kuuluvat Nižneudinskin ja Alzamain kaupungit, Atagain, Šumskin ja Ukin kaupunkimaiset taajamat (kaupunkikunnat) sekä 18 maalaiskuntaa: Hudojelanskoje, Irgei, Kamenka, Katarbei, Katarma, Kostino, Nerha, Porog, Šeberta, Širokovo, Solontsy, Staryi Alzamai, Tofalarien kunta (keskuspaikka Alygdžer), Tšehovo, Ust-Rubaha (Melnitsa), Verhnjaja Gutara, Zamzor ja Zaretšje. Hallinnollinen keskus on Nižneudinsk. Piirin kautta kulkee Siperian rautatie sekä Novosibirskin ja Irkutskin välinen M53-valtatie. Elinkeinoja ovat puunhankinta ja -jalostus sekä elintarvike- rakennustarvike- ja kaivosteollisuus. Maatalous tuottaa maitoa, lihaa, viljaa, perunaa ja vihanneksia. Tofalaria on houkutteleva matkailukohde, mutta sen infrastruktuuri on kehittymätön. Seudulla toimii tofalarilainen, slaavilainen ja burjatialainen kulttuurikeskus. Paikallislehtenä ilmestyy Trakt (”Maantie”). ==Lähteet== ==Aiheesta muualla== * Nižneudinskin piirin sivusto Luokka:Irkutskin alueen piirit
Bad Wimsbach-Neydharting

Bad Wimsbach-Neydharting on Ylä-Itävallan osavaltiossa Itävallassa sijaitseva kunta. Vuoden 2019 arvion mukaan siellä asui 2 566 asukasta. Sen kokonaispinta-alasta 18,5 prosenttia on metsää ja 71,2 prosenttia maatalouskäytössä. == Kulttuuri == === Nähtävyydet === * Rustica-huvila * Wimsbachin linna ja palatsi * St. Stephenin vuonna 1691 valmistunut kirkko * Markkina-alue ja kunnan keskusta kauniine taloineen * 300-metrinen pähkinäpuukatu == Kylät == *Aigen *Au *Bachloh *Bergham *Dorfham *Ellnkam *Giering *Haag *Haidermoos *Kößlwang *Neydharting *Traun *Aichet *Fraham *Fürholz *Hueb *Penning *Rath *Wim *Wimsbach Markt == Lähteet == == Aiheesta muualla == *Kunnan virallinen nettisivu Luokka:Ylä-Itävallan kunnat
ORMDL3

ORMDL3 on kromosomissa numero 17 sijaitseva geeni.http://yle.fi/vintti/yle.fi/genreportaalit/portaali-496.html?genre=terveys&osannimi;=ajassa_tutkittua&jutunid;=8825 Geenin tarkkaa toimintaa ei toistaiseksi tiedetä. Uskomuksena on että geeni koodaa proteiinia joka kykenee läpäisemään solukalvon ja ankkuroitumaan solunsisäiseen solulimakalvostoon. ==Lähteet== Luokka:Geenit
Anna sydämesi

"Anna sydämesi" on suomalaisen Kadotetut-yhtyeen single vuodelta 1981 ja se on ilmestynyt Johanna-levy-yhtiön sarjanumerolla JHNS 210. Singlen on tuottanut Raine Salo ja se on äänitetty syksyllä 1980 Finnvoxin studioilla. Singlen molemmat puolet on tehnyt yhtyeen laulaja Ahti Pelttari. A-puolen nimikappaleen kesto on 3:49 ja B-puolen kappaleen "Me kutsutaan teidät mukaan" kesto on 4:06. Singlen kopiointi- ja julkaisuoikeudet omistaa Johanna/P. Karhu Oy. == Kokoonpano == * Ari Fagerström – kitara * Juha Partanen – rummut * Ahti Pelttari – laulu * Marcus Groth – saksofoni * Timo Wilkki – kitara * Markku Olkkonen – basso Luokka:Vuoden 1981 kappaleet Luokka:Suomalaiset punkkappaleet Luokka:Suomalaiset rockkappaleet Luokka:Uuden aallon kappaleet
LRRK2

LRRK2 eli PARK8 on ihmisen geeni. Mutatoituessaan geeni aiheuttaa Parkinsonin tautia.http://yle.fi/vintti/yle.fi/genreportaalit/portaali-1832.html?genre=terveys&osannimi;=tutkittua_muututkimu&jutunid;=4074 Geenissä oleva virhe on löydetty kolmessa tutkimuksessa ympäri maailmaa. Geenistä on löydetty toinenkin virhe, joka näyttäisi olevan haitallinen. == Lähteet == == Aiheesta muualla == *UniProt: LRRK2_Human Luokka:Geenit
Morarji Desai

Morarji Ranchhodji Desai (; 29. helmikuuta 1896 – 10. huhtikuuta 1995) oli Intian pääministeri, talousministeri ja vapaustaistelija. Pääministerinä hän toimi 1977–1979, talousministerinä 1959–1964 ja 1967–1970. Desai oli Janata- puolueen jäsen – hän oli ensimmäinen pääministeri, joka ei kuulunut Intian kongressipuolueeseen. Bramiinisuvusta polveutunut Desai oli vapaustaistelija, joka Mahatma Gandhin taistelutoverina ja brittiläisen siirtomaahallinnon vastustajana vietti 1930- ja 1940-luvuilla lähes kymmenen vuotta vankilassa kolmeen eri otteeseen. Hän oli vankilassa vuosina 1975–1977 pääministeri Indira Gandhin poliittisesta vastustamisesta. Pääministerikaudellaan Morarji Desai pyrki vakauttamaan Intian jännittyneitä suhteita kahteen suureen naapurimaahan, Pakistaniin ja Kiinaan. Desai on ainut intialainen, joka on saanut sekä Intian että Pakistanin siviilihenkilöille merkittävästä valtiollisesta toiminnasta myönnettävät korkeimmat kunniamerkit, intialaisen Bharat Ratnan ja pakistanilaisen Nishaan-e-Pakistanin. == Lähteet == == Aiheesta muualla == Luokka:Intian pääministerit Luokka:Vuonna 1896 syntyneet Luokka:Vuonna 1995 kuolleet
Tšuna

Tšuna (, yläjuoksulla Uda, У́да) on toinen Jenisein vesistöön kuuluvan Tasejevan alkujoista Irkutskin alueella ja Krasnojarskin aluepiirissä Venäjällä. Sen pituus on 1 203 kilometriä, valuma-alueen laajuus 56 800 neliökilometriä ja keskimääräinen virtaama 300 kuutiometriä sekunnissa. Joki saa alkunsa itäisiltä Sajanvuorilta. Sen varrella sijaitsee Nižneudinskin kaupunki. ==Lähteet== Luokka:Irkutskin alueen joet Luokka:Jenisein vesistö Luokka:Krasnojarskin aluepiirin joet
FBN1

FBN1 on 15. kromosomissa sijaitseva ihmisen geeni. Mutatoituessaan geeni altistaa Marfanin oireyhtymälle. == Lähteet == ==Aiheesta muualla== * FBN1 Genecards.org-sivustolla *Marfan oireyhtymästä Marfan.fi-sivustolla Luokka:Geenit
Birjusa

Birjusa (, myös Ona, О́на; Bolšaja Birjusa, Больша́я Бирюса́) on toinen Jenisein vesistöön kuuluvan Tasejevan alkujoista Irkutskin alueella ja Krasnojarskin aluepiirissä Venäjällä. Sen pituus on 1 012 kilometriä ja valuma-alueen laajuus 55 800 neliökilometriä. Joki saa alkunsa itäisiltä Sajanvuorilta. Tärkeimmät sivujoet ovat Tagul, Tumanšet, Poima, Malaja Birjusa ja Toporok. Birjusan varrella sijaitsee Birjusinskin kaupunki. == Aiheesta muualla == ==Lähteet== Luokka:Irkutskin alueen joet Luokka:Jenisein vesistö Luokka:Krasnojarskin aluepiirin joet
Ebenau

Ebenau on hieman yli tuhannen asukkaan kunta Itävallassa Salzburgin osavaltiossa. Se sijaitsee Salzburgin kaupungin ja Wolfgangseen välissä, noin 15 kilometrin päässä Salzburgin kaupungista. ==Lähteet== == Aiheesta muualla == *Kunnan verkkosivusto Luokka:Salzburgin kunnat
Ija

Ija () on Jenisein vesistöön kuuluvan Angaran sivujoki Irkutskin alueella Venäjällä. Sen pituus on 486 kilometriä ja valuma-alueen laajuus 18 100 neliökilometriä. Joki saa alkunsa itäisten Sajanvuorten pohjoisrinteiltä, virtaa kohti koillista ja laskee Bratskin tekojärveen. Suurimmat sivujoet ovat Kirei, Ikei ja Ilir. Ijan varrella sijaitsee Tulunin kaupunki. ==Lähteet== Luokka:Irkutskin alueen joet Luokka:Jenisein vesistö
57 mm AZP S-60

57 mm AZP S-60 (57 mm Avtomatitšeskaja Zenitnaja Puška S-60, 57-мм Автоматическая зенитная пушка С-60) on neuvostoliittolaista alkuperää oleva automaattinen ilmatorjuntakanuuna. Tykkimalli on ollut Suomessa käytössä nimikkeellä 57 ITK 60; tuttavallisemmin "Nikolai". Tykkimallin kehitys alkoi jo toisen maailmansodan aikana. Siihen on otettu vaikutteita saksalaisista 5 cm Flak 41 ja 5,5 cm Gerät 58 -ilmatorjuntatykeistä, joista jälkimmäinen jäi prototyyppiasteelle. S-60 hyväksyttiin neuvostoarmeijan sotavarusteeksi vuonna 1950. Tykki suunnattiin automaattisesti lavetissa olevien moottoreiden avulla keskuslaskimen antamien arvojen mukaisesti. Ensimmäiset keskuslaskimet olivat PUAZO-5A (ПУАЗО-5A) ja PUAZO-6 (ПУАЗО-6). Tulenjohtotutkana käytettiin aluksi SON-9:ää (СОН-9), johon keskuslaskin oli kytketty kaapelein. Myöhemmin erilliset tutkat ja keskuslaskimet korvattiin kuorma-autoalustaisella tulenjohtolaitteella mallia RPK-1 "Vaza" (РПК-1 "Ваза"). RPK-1:een kuului tulenjohtotutka, laskin, voimalaite, omakonetunnistuslaitteet, häirinnänväistölaitteet, televisiojärjestelmä ja optinen maalinosoitin. == Teknisiä tietoja == *Kaliiperi: 57 mm *Patruuna: 57×346 SR *Tehollinen kantama: 5 000 m *Tulinopeus: 120 ls/min *Marssipaino: 4 660 kg *Tuliasemapaino: 4 500 kg *Sivu: rajoittamaton *Koro: −5–+85° *Ammustyypit: sirpalekranaatti ja panssarikranaatti == Aiheesta muualla == Luokka:Ilmatorjuntakanuunat
Tofalaria

Tofalaria () on Irkutskin alueen Nižneudinskin piiriin kuuluva alue Venäjällä. Se sijaitsee itäisten Sajanvuorten koillisrinteillä Uda, Birjusa, Gutara, Kan ja Ija -jokien yläjuoksulla. Vuosina 1934–1951 alue muodosti Tofalarien kansallisen piirin. Tofalarian pinta-ala on 27 300 neliökilometriä. Suurin osa alueesta on vaikeakulkuista taigametsää. Ilmasto on ankara, kasvillisuus ja eläimistö monipuoliset. Hyötykaivannaisia ovat kulta, lyijy, uraani, tantaali ja polymetallit. Asukkaita on noin 1 200 henkeä, joista 700 on seudun kanta- asukkaita tofalareja. Asutuskeskuksia on kolme: Alygdžer, Verhnjaja Gutara ja Nerha. Talous perustuu metsästykseen, kalastukseen ja julkisiin palveluihin. Liikenne hoidetaan helikopterien avulla. Kulttuurilaitoksia ovat kerhotalot ja kirjastot. Alygdžerissa on pieni sairaala, Verhnjaja Gutarassa ja Nerhassa ensiapuasemat. Alygdžerissä toimii kansankulttuurin keskus ja tofalarilainen kansantanssiyhtye. Luontonsa ansiosta Tofalariaa kutsutaan ”Siperian Sveitsiksi”. Sen matkailupotentiaali on huomattava, mutta matkailun infrastuktuuri on toistaiseksi kehittymätön. ==Lähteet== ==Aiheesta muualla== * Tofalarialle omistettu sivusto Luokka:Irkutskin alue
Tulun

Tulun () on kaupunki Irkutskin alueella Venäjällä. Se sijaitsee Ija-joen varrella 390 kilometriä Irkutskista luoteeseen. Kaupunki on Tulunin piirin keskus. Sen kautta kulkee Siperian rautatie sekä Novosibirskin ja Irkutskin välinen valtatie M53. Väestönlaskennan mukaan kaupungissa asui 44 611 henkeä (vuonna 2010). Paikkakunta on saanut alkunsa Tulunin kylästä, josta rautatien rakentamisen jälkeen tuli huomattava kauppapaikka ja liikennekeskus. Kaupunginoikeudet se sai vuonna 1927. Nykyään Tulunissa on puunjalostus-, hiilikaivos-, rakennustarvike- ja elintarviketeollisuutta. ==Lähteet== Luokka:Irkutskin alueen kaupungit
Robinson College

Robinson College on nuorin Cambridgen yliopiston 31 collegesta. Se perustettiin Sir David Robinsonin (1904–1987) 18 miljoonan punnan suuruisen yksityisen lahjoituksen turvin. Omaisuutensa Sir David Robinson oli luonut onnistuneilla liiketoimilla, joihin lukeutuivat muun muassa radioiden ja televisioiden vuokraaminen ja hevosurheilu. Hän oli kotoisin Cambridgestä. Collegen suunnittelu alkoi 1973 ja rakennustyöt lähtivät käyntiin 1977. Collegen avasi kuningatar Elisabet II avajaisseremoniassa, joka pidettiin 29. toukokuuta 1981. David Robinson itse ei ollut paikalla avajaisissa, sillä hän karttoi julkisuutta. Ritariksi David Robinson lyötiin 1985. Robinson Collegen suunnitteli glasgowlainen arkkitehtitoimisto Gillespie, Kidd and Coia. Collegen kappelissa on kaksi John Piperin lasimaalausta. == Lähteet == ==Aiheesta muualla== Luokka:Cambridgen yliopiston colleget
Ebensee am Traunsee

Ebensee am Traunsee on kunta Traunsee-järven eteläpäässä Ylä-Itävallan osavaltiossa Itävallassa. Vuoden 2019 arvion mukaan siellä asui 7 670 asukasta. Sen lähikunnat ovat Gmunden ja Bad Ischl. Ebenseen pinta-alasta noin 63 prosenttia on metsää. == Matkailu == Ebensee am Traunsee on kolmen maalauksellisen järven, Traunseen, Langbathseen ja Offenseen ympäröimä. Traunsee on niistä suurin ja tarpeeksi iso veneilyyn, mutta Langbathsee ja Offensee ovat pienempiä, vuorten ympäröimiä luonnonsuojelujärviä, ja niitä käytetään vain uimiseen. Toinen matkailijoita kiinnostava paikka on pieni laskettelualue. == Kylät == *Ebensee *Kohlstatt *Lahnstein *Langwies *Oberlangbath *Plankau *Rindbach *Roith *Trauneck *Unterlangbath == Tunnettuja asukkaita == * Walter Pilar, kirjailija ja taiteilija * Charles Lugmayer, poliitikko ja filosofi * Gilles, Hans Berger, kapellimestari * Sigrid Kirchmann, entinen mäkihyppääjä ja seitsenottelija, syntyi ja kasvoi Ebenseessä == Lähteet == == Aiheesta muualla == *Kunnan virallinen nettisivu Luokka:Ylä-Itävallan kunnat
Zynga

Zynga on selainpelejä julkaiseva, yhdysvaltalainen ohjelmistoyritys. Zynga tunnetaan parhaiten Facebookissa pelattavista peleistä, kuten FarmVillestä ja Zynga Pokerista. Pelitalon pelejä voi pelata ilmaiseksi, mutta mikromaksamisella niihin saa pelin sisällä käytettäviä esineitä. Noin 90 % yhtiön liikevaihdosta tulee Facebook-peleistä. Yhtiö on listautunut NASDAQ- pörssiin. Take-Two Interactive ilmoitti ostavansa yhtiön 11 miljardilla dollarilla tammikuussa 2022. Kaupan odotetaan tapahtuvan saman vuoden puolivälissä. Kauppa vahvistui toukokuussa 2022 ja hankinnan kokonaishinnaksi sanotaan 12,7 miljardia dollaria. ==Zyngan julkaisemia pelejä== * Attack! * Blackjack * Café World * CastleVille * CityVille * CityVille 2 * Dope Wars * Dragon Wars * Empires & Allies * FarmVille * Fashion Wars * FishVille * Football * Friend Factory * FrontierVille * Gang Wars * Ghost Racer * Guild of Heroes * Heroes vs. Villains * Live Poker * Mafia Wars * Mafia Wars 2 * My Heroes Ability (lopetettu) * Pathwords * PetVille * Pirates: Rule the Caribbean! * Prison Lockdown * RewardVille * Roller Coaster Kingdom * Space Wars * Scramble * Scramble Live * Sea Wars * Slayers / Vampires / Werewolves / Zombies * Special Forces * Street Racing * Sudoku * Texas Hold'Em * The Ville * Treasure Isle * Triumph * Vampire Wars * Word Twist * YoVille == Lähteet == ==Aiheesta muualla== * * Luokka:Yhdysvaltalaiset ohjelmistoyritykset Luokka:Yhdysvaltalaiset pörssiyhtiöt
Wolftracks

Wolftracks on John Kay & Steppenwolf -yhtyeen studioalbumi vuodelta 1982. == Kappaleet == #”All I Want Is All You Got” (John Kay) #”Time” (John Kay/Michael Palmer/Kevin Kern) #”None of the Above” (John Kay/Michael Palmer/Steven Palmer) #”You” (John Kay) #”Every Man for Himself” (John Kay) #”Five Finger Discount” (John Kay) #”Hold Your Head Up” (Rod Argent/Chris White) #”Hot Night in a Cold Town” (Rick Littlefield/Geoffrey Cushing-Murray) #”Down To Earth” (Kim Fowley/Ross Wilson) #”For Rock-N-Roll” (John Kay) #”The Balance” (John Kay) == Muusikot == *John Kay: laulu, kitara *Michael Palmer: kitara, laulu *Welton Gite: basso *Steven Palmer: rummut, laulu *Michael Wilk: kosketinsoittimet, laulu Luokka:Steppenwolfin albumit Luokka:Vuoden 1982 albumit
Faistenau

Faistenau on Salzburgin osavaltiossa Itävallassa sijaitseva hieman yli kolmen tuhannen asukkaan kunta. Se sijaitsee Salzkammergutin alueella, mikä on tunnettu luonnon järvistään. ==Lähteet== == Aiheesta muualla == *Kunnan verkkosivusto Luokka:Salzburgin kunnat
Der Januskopf

Der Januskopf on saksalainen mykkäkauhuelokuva, jonka ohjasi F. W. Murnau ja joka valmistui vuonna 1920. Se pohjautuu Robert Louis Stevensonin romaaniin Tohtori Jekyll ja Mr. Hyde. Murnau ei hankkinut elokuvaan oikeuksia Stevensonin perikunnalta. Käsikirjoittaja Hans Janowitzin kanssa Murnau vaihtoi päähenkilön nimeksi tohtori Warren ja herra O'Connor. Pääosassa tuplaroolissa oli Conrad Veidt. Der Januskopfia pidetään nykyään kadonneena elokuvana. Stevensonin perikunta nosti elokuvan tuottajia vastaan oikeusjutun, ja sen seurauksena kaikki kopiot elokuvasta hävitettiin. Elokuvan käsikirjoitus ja joitakin yksittäisiä filmiruutuja on säilynyt. == Lähteet == == Aiheesta muualla == * Luokka:Saksalaiset kauhuelokuvat Luokka:Saksalaiset mykkäelokuvat Luokka:Vuoden 1920 saksalaiset elokuvat Luokka:F. W. Murnaun ohjaamat elokuvat Luokka:Saksalaiset romaaneihin perustuvat elokuvat
Total Guitar

Total Guitar on kuukausittain ilmestyvä brittiläinen aikakauslehti. Se on Euroopan myydyin kitaramusiikkiin keskittyvä lehti. Total Guitarin pääkonttori sijaitsee Bathissa, Yhdistyneessä kuningaskunnassa. Total Guitar julkaisee joka kuussa uusia tabulatuureja kitaralle pääosin metalli- ja rock- kappaleista. Lehti sisältää myös yhtyeiden ja kitaristien haastatteluja sekä kitaroiden ja soitossa tarvittavien laitteiden esittelyjä. ==Aiheesta muualla== *Total Guitarin kotisivu * Luokka:Brittiläiset musiikkilehdet
Frankenmarkt

Frankenmarkt on Vöcklabruckin piirissä Ylä-Itävallan osavaltiossa Itävallassa sijaitseva kunta. Vuoden 2019 arvion mukaan siellä asui 3 665 asukasta. Sen pinta-alasta 32 prosenttia on metsää ja 59 prosenttia on maatalouskäytössä. == Kylät == *Asten *Auleiten *Buchscharten *Danzenreith *Frankenmarkt *Gries *Gstocket *Höhenwarth *Haitzenthal *Hauchhorn *Hussenreith *Kritzing *Kühschinken *Moos *Mühlberg *Piereth *Pointen *Röth *Raspoldsedt *Rudlberg *Schwaigern *Schwertfern *Stauf *Unterrain *Wimm == Lähteet == == Aiheesta muualla == *Kunnan virallinen nettisivu Luokka:Ylä-Itävallan kunnat
Nordicum-Mediterraneum

Nordicum-Mediterraneum on vuosittain ilmestyvä vertaisarvioitu akateeminen julkaisu, joka keskittyy Välimeren ja Pohjoismaiden tutkimukseen. Julkaisu käsittelee erityisesti Italian ja Islannin välisiä yhteyksiä historian, kulttuurin, talouden, politiikan, tieteen, uskontojen ja taiteen kehyksissä. Nordicum-Mediterraneum on luetteloitu the Directory of Open Access Journals of Lund University Libraries-kirjastossa og EBSCOhost. ==Aiheesta muualla== *Nordicum-Mediterraneum Luokka:Tiedejulkaisut it:Islanda#Arte e cultura
Kaliko

thumb|Pala kalikokangasta Kaliko tai kalikoo () on ohut ja tiheä, valkaistu tai kirjavakuvioiseksi painettu puuvillakangas. Nimitys tulee kankaan pääasiallisesta valmistuspaikasta Kozhikodesta, joka tunnettiin Euroopassa nimellä Kalikut. ==Katso myös== *Calico Jack ==Aiheesta muualla== Luokka:Kangaslajit
SteelSeries

SteelSeries on tanskalainen tietokoneen lisälaitteiden tuottaja. SteelSeries on erikoistunut näppäimistöihin, hiiriin, kuulokkeisiin ja hiirimattoihin. SteelSeries sponsoroi monia elektronisen urheilun joukkueita. == Historia == Jacob Wolff-Petersen perusti Steelseriesin vuonna 2001. Yhtiön alkuperäinen nimi oli Soft Trading ja se vaihdettiin vuonna 2007. == Lähteet == # http://www.whiteboardmag.com/how-to-bootstrap-50-million-steelseries-founder- wolff-petersen/ (Haastattelu). Whiteboardmag.com. Viitattu 23.8.2018. (englanniksi) # https://web.archive.org/web/20141006122351/http://steelseries.com/blog/press/soft- trading-aps-changes-name-to-steelseries-aps (Lehdistötiedote). SteelSeries.com. Arkistoitu alkuperäisestä 6.10.2014. Viitattu 23.8.2018. === Viitteet === == Aiheesta muualla== * SteelSeriesin viralliset kotisivut Luokka:Tanskalaiset yritykset Luokka:Laitteistovalmistajat Luokka:Tietotekniikan tuotemerkit
Luhtasuoputki

Luhtasuoputki eli suoputki (Peucedanum palustre) on kaksivuotinen, 0,4–1,2 metriä korkeaksi kasvava ruohokasvi sarjakukkaiskasvien heimossa. == Ulkonäkö == Luhtasuoputken varsi on karvaton, ontto ja särmikäs. Lehdet ovat kolmiomaiset, useaan kertaan parilehdykkäiset ja yksittäiset lehdykät ovat liuskaisia. Kukat ovat tiheissä sarjoissa, teriöt ovat pienet ja valkoiset, joskus punertavat. Hedelmä on uurteinen, litteän soikea, reunoista siipipalteinen ja 4–5 millimetriä pitkä. == Elinympäristö == Luhtasuoputki kasvaa monenlaisilla märillä ja kosteilla paikoilla, muun muassa rannoilla, rantaniityillä, ojissa ja myös märissä korvissa, missä se ilmentää ravinteisuutta. Etelämpänä se kasvaa yleisemmin ravinteisilla soilla. Laji on Suomessa yleinen ja paikoin jopa hyvin yleinen Rovaniemen korkeudelle saakka. Luhtasuoputki on ritariperhosen toukkien ravintokasvi. == Lähteet == == Aiheesta muualla == * Kasviatlas 2022: Luhtasuoputken (Peucedanum palustre) levinneisyys Suomessa. * Pinkka – Lajintuntemuksen oppimisympäristö: Luhtasuoputki (Peucedanum palustre) * Luontoportti: Suoputki (Peucedanum palustre) * United States Department of Agriculture (USDA): Peucedanum palustre Luokka:Suoputket
Fuschl am See

Fuschl am See on Fuschlsee-järven rannalla, Salzburgin ja Bad Ischlen välissä sijaitseva kunta. Siellä on myös Red Bullin pääkonttori. Yksi Fuschl am Seen asukkaista on Formula 1 -ajaja Scott Speed. ==Lähteet== == Aiheesta muualla == *Kunnan verkkosivusto Luokka:Salzburgin kunnat
Sun Ting

Sun Ting () (s. 1982 Xuzhou, Jiangsu, Kiina) on kiinalainen muusikko. Hän kuuluu kiinalaiseen Twelve Girls Band -musiikkiryhmään, jossa hän soittaa Erhua, kiinalaista viulua. Hän on opiskellut erhunsoittoa Beijingin keskuskonservatoriossa. Vapaa-ajallaan hän soittaa myös gaohu-nimistä huqin- soitinperheen soitinta.Chine-Informations.com == Lähteet == Luokka:Kiinalaiset muusikot Luokka:Vuonna 1982 syntyneet Luokka:Elävät henkilöt
Yan Yin

Yan Yin ( 殷焱 ) on kiinalainen muusikko. Hän tuli tunnetuksi kiinalaisessa Twelve Girls Band -musiikkiryhmässä soittamalla erhua. Hän syntyi Chengdussa, Sichuanin maakunnassa vuonna 1980. Hän opiskeli China Academy of Musicissa erhunsoittoa. Vapaa-ajallaan hän soittaa erhun lisäksi gu qin -nimistä soitinta. Luokka:Kiinalaiset muusikot Luokka:Vuonna 1980 syntyneet Luokka:Elävät henkilöt
Ma Jing Jing

Ma Jing Jing ( 馬菁菁 ) on kiinalainen muusikko. Hän tuli tunnetuksi Twelve Girls Band- nimisessä yhtyeessä soittamalla yangqinia eli kiinalaista dulcimeria ja guzhengia. Ma syntyi Hangzhoussa, Zhejiangin maakunnassa vuonna 1984. Hän opiskeli yangqinin ja guzhengin soittoa Central Conservatory of Musicissa. ==Lähteet== *Ma Jing Jing Chine-informations.com Luokka:Kiinalaiset muusikot Luokka:Vuonna 1984 syntyneet Luokka:Elävät henkilöt
Koripallo kesäolympialaisissa 2000

Koripallo oli vuoden 2000 kesäolympialaisissa ohjelmassa 15. kertaa olympialaisten historiassa. == Otteluareenat == The Dome Sydney Super Dome Kapasiteetti: 10 000 Kapasiteetti: 21 000 The Dome Sydney Sydney == Mitalistit == === Miehet === Kultaa Hopeaa Pronssia * * * Shareef Abdur-Rahim Ray Allen Vin Baker Vince Carter Kevin Garnett Tim Hardaway Allan Houston Jason Kidd Antonio McDyess Alonzo Mourning Gary Payton Steve Smith * * * Valmentaja: Rudy Tomjanovich * * * Jim Bilba Yann Bonato Makan Dioumassi Laurent Foirest Thierry Gadou Cyril Julian Crawford Palmer Antoine Rigaudeau Stéphane Risacher Laurent Sciarra Moustapha Sonko Frédéric Weis * * * Valmentaja: Jean-Pierre de Vincenzi * * * Dainius Adomaitis Gintaras Einikis Andrius Giedraitis Šarūnas Jasikevičius Kęstutis Marčiulionis Tomas Masiulis Darius Maskoliūnas Ramūnas Šiškauskas Darius Songaila Saulius Štombergas Mindaugas Timinskas Eurelijus Žukauskas * * * Valmentaja: Jonas Kazlauskas === Naiset === Kultaa Hopeaa Pronssia * * * Ruthie Bolton-Holifield Teresa Edwards Yolanda Griffith Chamique Holdsclaw Lisa Leslie Nikki McCray DeLisha Milton Katie Smith Dawn Staley Sheryl Swoopes Natalie Williams Kara Wolters * * * Carla Boyd Sandra Brondello Trisha Fallon Michelle Griffiths Kristi Harrower Jo Hill Lauren Jackson Annie la Fleur Shelley Sandie Rachael Sporn Michele Timms Jenny Whittle Brasilia * * * Janeth Arcain Ilisaine David Lilian Gonçalves Helen Luz Silvinha Claudia Neves Alessandra Oliveira Adriana Pinto Adriana Santos Cintia Santos Kelly Santos Marta Sobral == Osallistujat == === Miehet === A-lohko * * * * * * B-lohko * * * * * * === Naiset === A-lohko * * * * * * B-lohko * * * * * * == Aiheesta muualla == *Tulokset *
Viinaa, huumeita ja väkivaltaa

Viinaa, huumeita ja väkivaltaa on rap-artisti Leijonan toinen studioalbumi. Albumi julkaistiin elokuussa 2004. Sitä myytiin aluksi kädestä käteen Pipefesteillä ja sen jälkeen eri liikkeissä. Albumin kaikki biitit on tehnyt RK-62. == Kappaleet == # Trippi mun messis # Kuka kuumottaa (mukana Steen1) # Viinaa, huumeita ja väkivaltaa # Mun kotikulmat # Lähetäänkö baariin? (skit) # Hämärän rajamailla (mukana Herra Soppa) # Pidä huoli sun omist asioistas (mukana Petos) # Vaan sil on väliä (mukana Money) # Elän ennenkuin kuolen # Chillaa # Muukalaisvihaa (mukana Lazy-D) # Hautausmaan portit # Turha reissu (skit) == Aiheesta muualla == * Basso.fi Luokka:Leijonan albumit Luokka:Vuoden 2004 albumit
Zaho

Zaho (, oik. Zehira Darabid, , s. 10. toukokuuta 1980 Bab Ezzouar) on algerialainen R&B-laulaja.; ==Elämäkerta== Darabid syntyi Algerin lähiössä Bab Ezzouar'ssa ja opetteli kitaran soittamista 7-vuotiaana.Zaho au Transbo Vibe2Lyon Viitattu 19.3.2010 18-vuotiaana Darabid muutti perheensä kanssa Montrealiin, Kanadaan, jossa hän tutustui tarkemmin musiikin maailmaan. Sittemmin Darabid keskyttyi opiskelun jälkeen musiikin pariin ja oli muun muassa vierailevana artistina La Fouinen "Basta" singlellä. Hän teki myös taustavokalisointuja Flo Ridan ja Timbalandin singleen "Elevator". Aloittaessaan oman soolouransa Darabid otti käyttöön taiteilijanimen Zaho. Vuoden 2008 aikana hän julkaisi ensimmäisen albuminsa Dima. Sittemmin Zaho on ollut vierailevana artistina ja laulanut duettoja muun muassa Idirin, Tunisianon ja Sopranon kanssa.Biographie Zaho, bio Zaho music-story.com Viitattu 19.3.2010 Zaho osallistui vuonna 2008 MTV Europe Music Awardsiin, jossa hänet palkittiin parhaana ranskalaisena artistina. ==Diskografia== ===Albumit=== * Dima (2008) ===Singlet=== * Hey papi feat. Soprano (2006) * Lune de miel (feat. Don Choa) (2008) * C'est chelou (2008) * La roue tourne feat. Tunisiano (2008) * Kif'n'dir (2008) * Je te promets (2009) ==Lähteet== ==Aiheesta muualla== * Virallinen sivu * Luokka:Algerialaiset laulajat Luokka:Vuonna 1980 syntyneet Luokka:Elävät henkilöt
Chiune Sugihara

thumb|Sugiharalle vuonna 1995 paljastettu muistomerkki Vilnassa. Chiune Sugihara (; 1900–1986) oli japanilainen diplomaatti, joka toimi toisen maailmansodan alussa maansa varakonsulina Liettuan silloisessa pääkaupungissa Kaunasissa. Sugihara pelasti muutaman viikon aikana vuonna 1940 tuhansia juutalaisia natsien vainoilta. Harbinissa Sugihara erosi ensimmäisestä, japanilaisesta vaimostaan ja meni naimisiin Klavdija Semjonovna Apollonovan kanssa. Hän kääntyi myös ortodoksisuuteen ja hänet kastettiin nimellä Sergei Pavlovitš. Kun Saksa hyökkäsi Puolaan syksyllä 1939, monia juutalaisia pyrki Liettuan kautta ulkomaille. Sugihara järjesti heille Japanin viisumeita rautatiematkalle Siperian halki Vladivostokiin. Silloinen Alankomaiden Liettuan-suurlähettiläs ja kunniakonsuli olivat puolestaan myöntäneet kyseisille juutalaisille viisumit Japanista Curaçaoon, Alankomaiden hallussa olevalle Karibianmeren saarelle. Chiune Sugihara United States Holocaust Memorial Museum Vuonna 1985 Israel nimesi Sugiharan vanhurskaaksi kansakuntien joukossa. Kaunasissa Liettuassa on avoinna Sugiharan kotimuseo. Siellä on näyttely, joka kertoo miesten toiminnasta. == Lähteet == == Aiheesta muualla == * Chiune Sugihara - Yad Vashem Luokka:Japanilaiset toisen maailmansodan henkilöt Luokka:Japanilaiset diplomaatit Luokka:Suurlähettiläät Luokka:Vanhurskaat kansakuntien joukossa Luokka:Vuonna 1900 syntyneet Luokka:Vuonna 1986 kuolleet
Suhinators

Suhinators on helsinkiläinen reggae -kokoonpano. Yhtyeen ensimmäinen nimeään kantava studioalbumi julkaistiin toukokuussa 2009. Albumin julkaisi Studio Red.http://meteli.net/levy/Suhinators/15633 == Jäsenet == Yhtyeen viralliset jäsenet ovat Nestori, Puppa J, Papa Zai ja Renegade. Suhinatorsin albumilla vierailevat jamaikalainen reggae-tähti Prezident Brown sekä etelä- afrikkalaiset Teba Shumba ja Crosby. Mukana ovat myös laulaja Kari Kosmos sekä rap-artisti Paleface.http://www.levykauppax.fi/artist/suhinators/suhinators/ == Diskografia == * Suhinators (2009) == Lähteet == == Aiheesta muualla == * Luokka:Suomalaiset reggaeyhtyeet
Propyylipropionaatti

Propyylipropionaatti eli propyylipropanaatti (CH3CH2COOCH2CH2CH3) on propanolin ja propaanihapon esteri. Propyylipropionaatti on väritöntä veteen niukkaliukoista nestettä. Se liukenee kuitenkin kaikissa suhteissa etanoliin ja dietyylieetteriin sekä näitä vähäisemmässä määrin trikloorimetaaniin ja asetoniin. Propyylipropionaatin leimahduspiste on 79 °C ja taitekerroin 1,394 (20 °C). Yhdistettä esiintyy semiokemikaalina eliöiden viestinnässä. Propyylipropionaatti kuuluu propionaattien aineryhmään. == Esiintyminen luonnossa == Propyylipropionaatin tuoksu muistuttaa omenaa, ananasta tai banaania. Sitä esiintyy muun muassa omenassa, papaijassa, aprikoosissa ja oliivissa ja antaa osaltaan näille tyypillisen aromin. == Valmistus == Propyylipropionaatta valmistetaan teollisesti propaanihaposta ja propanolista putkivirtausreaktorissa käyttäen katalyyttinä rikkihappoa tai booritrifluoridia. Tuotteena muodostuva propyylipropionaatti erotetaan tislaamalla. :CH3CH2COOH + CH3CH2CH2OH → CH3CH2COOCH2CH2CH3 == Käyttö == Propyylipropionaattia käytetään pääasiassa maalien ja musteiden liuottimena. Yhdisteen liuotinominaisuudet muistuttavat ksyleenin ominaisuuksia, mutta propyylipropionaatti on vähemmän myrkyllinen ja hajultaan miellyttävämpi. Propyylipropionaattia voidaan käyttää myös ainesosana hajusteissa ja lisäaineena elintarvikkeissa. == Katso myös == *Propionaatti *Metyylipropionaatti *Etyylipropionaatti == Lähteet == == Aiheesta muualla == * *Human Metabolome Database (HMDB): Propyl propionate *Food Component Database (FooDB): Propyl propionate *ChemBlink: Propyl propionate *Pherobase: Semiochemical - propyl propionate Luokka:Esterit
Suhinators (albumi)

__NOTOC__ Suhinators on saman nimisen reggaekokoonpanon ensimmäinen virallinen albumi. Albumin julkaisi Studio Red toukokuussa 2009. == Kappaleet == # # # # # # # # # # # # # # # # # == Aiheesta muualla == * Tuoreet Platat: Tuoreet Platat: Levyarvio == Lähteet == Luokka:Suomalaiset reggaealbumit Luokka:Vuoden 2009 esikoisalbumit
Marlene Lawston

Marlene Lawston (s. 1. tammikuuta 1998) on yhdysvaltalainen lapsinäyttelijä. Hän on näytellyt elokuvassa Flightplan (2005), jossa hän esitti Julia Prattia ja hän on ollut myös elokuvassa Dan in Real Life (2007), jossa hän esitti Lilly Burnsia. Hän on näytellyt myös televisiosarjassa Kova laki vuonna 2006. Marlene esitti sarjassa Julie Grantia. == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 1998 syntyneet Luokka:Elävät henkilöt
Australiankirvinen

Australiankirvinen (Anthus australis) on australialainen varpuslintu. Sen elinympäristö käsittää mantereen keski-, länsi-, itä- ja kaakkoisosia. Lajin status on kiistanalainen, sillä monet taksonomit luokittelevat sen oseaniankirvisen (Anthus novaeseelandiae) alalajiksi. Louis Jean Pierre Vieillot kuvaili lajin holotyypin 1818.IBC == Lähteet == Luokka:Kirviset
Oseaniankirvinen

Oseaniankirvinen (Anthus novaeseelandiae) on oseanialainen varpuslintu. Sen elinympäristö käsittää osia Australiasta, Uuden-Seelannin ja joukon Tyynenmeren saaria. Lajista tunnetaan useita alalajeja, mutta jotkut niistä ovat kiistanalaisia. Johann Friedrich Gmelin kuvaili lajin holotyypin Eteläsaaren Queen Charlotte's Soundista 1789.IBC == Lähteet == Luokka:Kirviset
Pohjanlinnan pesäpallostadion

Pohjanlinnan pesäpallostadionhttp://www.kankaanpaanmaila.fi/yhteystiedot on pesäpallokenttä Kankaanpäässä. Se toimii pesäpalloseura Kankaanpään Mailan kotikenttänä. Sen katsojaennätys 3869 syntyi vuonna 1970 ottelussa Kankaanpää- Ulvila.https://www.superpesis.fi/stadionit/pohjanlinnan-pesapallostadion- kankaanpaa/ Talvisin siihen jäädytetään luistinrata, joka tosin on vähässä käytössä, sillä Kankaanpään jäähalli on aivan vieressä. Pesäpallokenttä sijaitsee Kankaanpään keskustassa, urheilukeskuksessa, jossa on muun muassa uimahalli, jalkapallokenttä, jäähalli ja yleisurheilukenttä. Myös harjoituskentät ovat samassa yhteydessä. Siellä on myös Move Areena, Palloilukauppa Mestarin Vinkki, Kankaanpään Mailan toimisto, Pohjanlinnan koulu ja kirjasto. ==Lähteet== Luokka:Kankaanpään rakennukset ja rakennelmat Luokka:Pesäpallostadionit Luokka:Kankaanpään urheilu
Nilgirinkirvinen

Nilgirinkirvinen (Anthus nilghiriensis) on intialainen varpuslintu. Sen elinympäristö käsittää niemimaan lounaiskolkan Länsi-Ghatit Keralassa ja Tamil Nadun länsiosassa. Richard Bowdler Sharpe kuvaili lajin holotyypin Nilgirivuorilta 1885.IBC == Lähteet == Luokka:Kirviset Luokka:Uhanalaiset linnut
Ylänkökirvinen

Ylänkökirvinen (Anthus sylvanus) on keskiaasialainen varpuslintu. Sen elinympäristö käsittää Himalajan alueen Pohjois-Pakistanista Itä-Nepaliin ja Kiinan etelä- ja kaakkoisosiin, mukaan lukien Hongkong, sekä mahdollisesti Afganistanin itäosia ja Myanmarin pohjoisosia. Edward Blyth kuvaili lajin holotyypin Nepalin keskiosista 1845.IBC == Lähteet == Luokka:Kirviset
Kanariankirvinen

Kanariankirvinen (Anthus berthelotii) on Madeiralla ja Kanariansaarilla elävä varpuslintu. Sen nimialalajin elinympäristö käsittää Kanariansaarten lisäksi Selvagenssaaret, alalaji madeirensis elää Madeiran saaristossa. Carl Bolle kuvaili lajin holotyypin Kanariansaarilta 1882.IBC Laji on nimetty Sabin Berthelotin kunniaksi. == Lähteet == Luokka:Kirviset
Rastaskirvinen

Rastaskirvinen (Anthus lineiventris) on afrikkalainen varpuslintu. Sen elinympäristö käsittää päiväntasaajan eteläpuolisen Afrikan Kaakkois-Keniasta ja Länsi-Angolasta Etelä-Afrikkaan. Siitä tunnetaan kaksi alalajia. Karl Jakob Sundevall kuvaili lajin holotyypin Mohapoanista Limpopon varrelta Botswanasta 1851.IBC == Lähteet == Luokka:Kirviset
Juhani Jylhä

Juhani Jylhä (28. syyskuuta 1946 Rauma – 18. tammikuuta 2018) oli suomalainen jääkiekkoilija, joka pelasi hyökkääjänä SM-sarjassa aikana 1963–1976. "Jussi" Jylhä edusti Rauman Lukkoa ja HIFK:ta. Hän voitti kaksi Suomen-mestaruutta ja yhteensä kuusi mitalia. Jylhä edusti Suomea MM-kilpailuissa vuosina 1966 ja 1969. Jylhä muodosti IFK:ssa Esa Isakssonin ja Juha Rantasilan kanssa joukkueen kärkikolmikon. Jylhä ja Isaksson olivat nuoruudesta saakka hyviä ystäviä. He pelasivat yhdessä myös Lukossa sekä maajoukkueessa. == Tilastot ja saavutukset == Kausi Sarja Seura O M S P R 1963‑1964 SM-sarja Lukko 18 9 3 12 6 1964-1965 SM-sarja Lukko 18 4 1 5 8 1965-1966 SM-sarja Lukko 20 13 8 21 6 1966-1967 SM-sarja Lukko 21 11 5 16 28 1967-1968 Suomensarja Lukko 12 12 10 22 4 1968-1969 SM-sarja HIFK 22 12 12 24 37 1969-1970 SM-sarja HIFK 22 18 7 25 32 1970-1971 SM-sarja HIFK 30 27 13 40 47 1971-1972 SM-sarja Lukko 32 11 8 19 59 1972-1973 Suomensarja Lukko 14 14 8 22 20 1973-1974 SM-sarja Lukko 23 11 3 14 11 1974-1975 SM-sarja Lukko 32 7 13 20 20 1975-1976 SM-liiga Lukko 34 14 10 24 20 YHT. (SM) 272 137 83 220 274 * 2 Suomen-mestaruutta (HIFK 1969, 1970) * 1 SM-hopea (Lukko 1966) * 2 SM-pronssia (Lukko 1965, HIFK 1971) * Ahearne Cup -mestaruus (HIFK 1970) == Lähteet == == Aiheesta muualla == * Luokka:Suomalaiset jääkiekkoilijat Luokka:Vuonna 1946 syntyneet Luokka:Vuonna 2018 kuolleet